open-index/open-wikipedia-markdown huggingface dataset:
Søk (livssynsprogram)

***Søk*** er et norsk livssynsprogram med Anne Ardem som gikk på NRK1 i 1999. Utgangspunktet i denne TV-produksjonen var søkende mennesker i den multireligiøse virkeligheten i Norge i slutten av 1990-årene. Programmet hadde ingen bestemt religiøs eller livssynsmessig forankring, men var et tidsaktuelt program med rom for den gode historie, møte med vanlige mennesker, religiøse skikker og tradisjoner og faktastoff. Programmet gikk på søndager.

Noen av spørsmålene som det ble kretset rundt var: «Hva skal til for å bli et godt alternativt menneske?» «Finnes Gud på internett?» «Hvordan kan det moderne menneske få ro i sjelen?»

## Gjester
Paul Leer-Salvesen, Øyvind Myhre, Terje Emberland, Kristoffer Gjøtterud, Mansoor Saberi, Svein Aage Christoffersen, John Ivar Trannum, Alv Magnus, Ole-Bjørn Urne, Wenche Murad, Geir Sandberg, Audun Myskja.

## Referanser


## Eksterne lenker
*
UCI ProTour 2007

**UCI ProTour 2007** er den tredje sesongen UCI arrangerer sin ProTour, der ProTour-lagene er garantert plass og forpliktet til å stille i alle ProTour løpene.

Etter flere dopingskandaler de siste årene, sist ved Floyd Landis' positive testosterontest i Tour de France 2006, ble Phonak-laget oppløst, da den nye sponsoren iShares bestemte seg for å ikke gå inn i sykkelsporten. Lisensen ble gitt til Unibet.com-laget, mens Liberty Seguros-lisensen ble gitt til Astana-laget. 

Danilo Di Luca så lenge ut til å gå av med seieren i sammenlagtkonkurransen, men etter at den italienske olympiske komité utestengte Di Luca i tre måneder for hans forbindelser til en dopinglege, bestemte UCI å ekskludere han fra konkurransen.
## 2007 ProTour-ritt

*Avlyst pga. sponsormangel

## UCI ProTour 2007 poengsystem

* Hvis rytteren ikke er på et ProTour-lag, vil ikke poengene bli delt ut.
* De beste 20 lagene får poeng etter skalaen 20-19-18...-1.
* Lagtempo gir ikke poeng til rytterne.
* De fem beste rytterne  i hvert land får bonuspoeng.

## Lag
UCI ProTour 2007 består av følgende lag:

## Resultater

### Individuell konkurranse
*Oppdatert pr. 20. oktober 2007  *https://web.archive.org/web/20071026023953/http://www.uciprotour.com/Modules/SUCI/RACES/RaceRanking.asp?MenuId=MjE5OA&RaceId=MTY0&RankId=ODM&BackLink=%2Ftemplates%2FUCI%2FUCI2%2Flayout%2Easp%3FMenuId%3DMjE5OA

240 syklister tok minst 1 poeng i UCI ProTour 2007.

#### Tidligere ledere

Danilo Di Luca ble ekskludert etter at den italienske olympiske komité utestengte han fra all konkurranse i tre måneder.
### Lagkonkurransen
*Oppdatert pr. 20. oktober 2007* http://www.uciprotour.com/Modules/SUCI/RACES/RaceRanking.asp?RaceId=MTY0&MenuId=MjE5OA&RankId=ODM&BackLink=%2Ftemplates%2FUCI%2FUCI2%2Flayout%2Easp%3FMenuId%3DMjE5OA&RankType=TEAM

### Nasjonskonkurransen
*Oppdatert pr. 20. oktober 2007* http://www.uciprotour.com/Modules/SUCI/RACES/RaceRanking.asp?RaceId=MTY0&MenuId=MjE5OA&RankId=ODM&BackLink=%2Ftemplates%2FUCI%2FUCI2%2Flayout%2Easp%3FMenuId%3DMjE5OA&RankType=NATION

 Ryttere fra 30 nasjoner tok minst ett poeng

## Referanser
Alværn ungdomsskole

**Alværn ungdomsskole** er en offentlig ungdomsskole ved tettstedet Alværn i Nesodden kommune i Akershus. Skolen har plass til rundt 350 elever og har 15 klasserom, fem spesialrom, gymsal, svømmehall og mediatek. Elevene kommer hovedsakelig fra Jaer, Berger, Hellvik og Bjørnemyr, og er fordelt på 12 klasser.
## Kjente, tidligere elever ved Alværn ungdomsskole
*Johanna Grønneberg Mesa
*Helene Rask
*Siril Heyerdahl
*Thomas Stanghelle
*Thomas Seltzer
*Pål Sverre Valheim Hagen
*Sigurd Wongraven

## Eksterne lenker
* Alværn ungdomsskoles hjemmesider
* Zoombart kart med skråfoto av skolen fra fire sider
Sønner av Norge

**Sønner av Norge** har flere betydninger:

**[[Sønner av Norge (nasjonalsang)]]* - Norges første nasjonalsang
**[[Sønner av Norge (film)]]* - norsk film fra 1961, regissert av Øyvind Vennerød
**[[Sønner av Norge kjøper bil]]* - norsk film fra 1962, regissert av Øyvind Vennerød 
**[[Sønner av Norge (album)]]* - norsk album (og sang) av rocke-gruppa *The Kids* fra 1981
**[[Sønner av Norge (TV-program 2003)]]* - norsk reality-TV-serie på NRK i 2003
**[[Sønner av Norge (TV-program 2012)]]* - norsk realityserie på TV 2 (2012-2013)
**[[Sønner av Norge (2011)]]* - norsk film fra 2011, regissert av Jens Lien
Thorvald Stauning

**Thorvald August Marinus Stauning** (født 26. oktober 1873, død 3. mai 1942) var en dansk sosialdemokratisk politiker. Han ble i 1924 Danmarks første sosialdemokratiske statsminister.

Han vokste opp i et fattig arbeiderhjem i København. Han begynte å arbeide ved siden av skolegangen fra tiårsalderen. Han ble hovedkasserer for Socialdemokratisk Forbund i 1898. Han ble valgt inn på Folketinget i 1906. Han var kontrollminister fra 1916 til 1920. Stauning tok aktivt del i Påskekrisen samme år.

Han ble statsminister etter valgseieren i 1924, men kunne ikke gjennomføre noen større reformer, da hans regjering var en mindretallsregjering. Han ble tvunget til å gå av etter valgnederlaget i 1926, men kom tilbake som statsminister i 1929 hvor han dannet en flertallsregjering. Han var da statsminister frem til sin død i 1942.

## Referanser


## Eksterne lenker
* 
*
Beatrice Halsaa

**Beatrice Halsaa** (født 7. desember 1947) er en norsk statsviter og kjønnsforsker. Hun er professor i kjønnsforskning ved Senter for tverrfaglig kjønnsforskning.

## Karriere og forskning
Hun er utdannet cand. polit. i statsvitenskap ved Universitetet i Oslo i 1975. Fra 1977 var hun ansatt som høgskolelektor og fra 1988 som førsteamanuensis ved Oppland distriktshøgskole, den senere Høgskolen i Lillehammer, frem til 2001, og var tilknyttet studiet i samfunnspolitikk og offentlig forvaltning. I perioden 1986–1990 var hun også tilknyttet Alternativ Framtid. Hun var professor II ved Senter for kvinne- og kjønnsforskning ved NTNU 1999–2002. Fra 2001 var hun førsteamanuensis i hovedstilling ved daværende Senter for kvinne- og kjønnsforskning ved Universitetet i Oslo, og ble professor i 2003.

Hennes faglige interesseområder omfatter likestillingspolitikk, kvinnebevegelsen, multikulturalisme, politisk deltakelse og representasjon, utopier, feminisme og feministisk teori. Halsaa var vitenskapelig leder for forskningsprosjektet FEMCIT, *«Gendered Citizenship in Multicultural Europe: The Impact of Contemporary Women's Movements»*. Prosjektet ble finansiert av EUs 6. rammeprogram og koordinert fra Rokkansenteret ved Universitetet i Bergen. Prosjektet omfattet femten institusjoner i ti land. 

Hun var styremedlem i Norsk Kvinnesaksforening 2002–2010. Hun er fra 2016 medlem av Norges kvinnelobbys ekspertutvalg for kvinne- og likestillingspolitikk.

## Bibliografi
* Christensen, Hilda Rømer, Beatrice Halsaa, Aino Saarinen (eds.):*Crossing Borders. Re-Mapping Women's Movements at the Turn of the 21st Century*. University Press of Southern Denmark, Odense, (2004)
* Halsaa, Beatrice og Else Viestad: *I pose og sekk. Framtidsbilder*. Emilia, Oslo, (1990)
* Halsaa, Beatrice: *Ingen heksekunst! Håndbok for kommunale likestillingsutvalg*. Kommuneforlaget, Oslo, (1989)
* Halsaa, Beatrice and Janneke van der Ros: *Muligheter og motstand: Rett person på rett sted*. ODH Skriftserie nr. 81. Oppland distriktshøgskole/Østlandsforskning, Lillehammer, (1989)
* Halsaa, Beatrice og Dag Seierstad: *Norsk og internasjonal politikk*. Cappelen, Oslo, (1988)
* Haavio-Mannila, Elina, Drude Dahlerup, Maud Landby Eduards, E. Gudmundsdottir, Beatrice Halsaa, Helga M. Hernes, E. Hänninen-Salmelin, B. Sigmundsdottir, S. Sinkkonen, and Torild Skard: *Unfinished Democracy. Women in Nordic Politics*. Pergamon Press, Oxford, (1985)

## Referanser


## Eksterne lenker

* CV
* Side hos UiO
* På jakt etter "svart feminisme"  Intervju med Beatrice Halsaa, Culcom, UiO
* Dyktig dame fyller 60  Portrett, Kilden
Battlefield 2: Modern Combat

***Battlefield 2: Modern Combat*** er et førstepersonsskytespill i *[[Battlefield]]*-serien, utviklet av Digital Illusions CE.

Spillet ble først lansert for Xbox og PlayStation 2 17. november 2005 (26. oktober i USA), og var det første spillet i serien beregnet på spillkonsoller. 12. april 2006 ble en oppdatert utgave av spillet lansert for Xbox 360, med blant annet bedre grafikk og onlinemuligheter. En utgave for PlayStation Portable ble annonsert i 2005, men ble droppet. DICE vil i stedet utvikle *[[Battlefield: Bad Company]]* for PlayStation 3, PlayStation Portable og Xbox 360.

## Handling
Handlngen dreier seg om en fiktiv krig mellom NATO og Kina, som finner sted i Kasakhstan. Media på begge sider av konflikten kommer med propaganda som anklager den andre siden for krigsforbrytelser. Etter hvert avsløres det også at en terror-organisasjon kalt "Burning Flag" var ansvarlig for å villede både NATO og Kina til å begynne hele konflikten.

Forskjellige krigsforbrytelser som ble gjennomført mot hver side mener at den andre siden hadde begått i løpet av kampene, ble egentlig gjennomført av Burning Flag, som også forsøkte å sabotere samtlige forsøk på forhandlinger om fred. Spilleren er derfor nødt til å stoppe "Burning Flag og deres opprørsleder, kommandør 31, fra å fyre av tre Interkontinentalt ballistisk missil som har blitt rettet mot USA, Europa og Kina. Men hvis dette går feil vil ingen av sidene ha noe igjen å slåss for, eller leve for.

## Oversikt
*Battlefield 2: Modern Combat* er svært ulikt PC-utgaven med samme navn. Spillet har en klar historie, som konsentrer seg om en krig mellom NATO og Kina. Enspillerutgaven av spillet er satt til Kasakhstan, hvor spilleren tar kontrollen over én av to hærstyrker, enten Kina eller NATO. I flerspillerutgaven er i tillegg hærstyrker fra Midtøsten og EU spillbare. Jo lenger spilleren kommer inn i spillet, jo fler stjerner tjener man, som igjen gir spilleren fordeler av nyttige oppgraderinger. Det høyeste nivået som kan oppnås er *Battlefield General*. Dette nivået er ikke synlig for spilleren før man har samlet nok stjerner til å oppnå nivået.

Tidlig i spillet er oppgraderingene man tjener relativt små, for eksempel at helsen til spillerne ganges med 1.5 i en begrenset tidsperiode. For å oppnå disse oppgraderingene må spilleren utrydde et visst antall fiender på kort tid, for å øke gangefaktoren. Våpen-oppgraderinger er også mulig, og spilleren tjener ekstra helse, eksplosive kuler, raskere lading, raskere skuddhastighet og andre evner. Når nivået Battlefield General nås får spilleren muligheten til å oppgradere til udødelighet. Når denne oppgraderingen er oppnådd må spilleren utrydde fiender ofte nok til at oppgraderingen ikke går ut på tid, og dermed unngå å bli drept.

## Mottagelse

*Battlefield 2: Modern Combat* fikk gode kritikker. GameRankings og Metacritic ga Xbox-versjonen 80,63 % og 80 av 100 poeng, PlayStation 2-versjonen 80,44 % og 80 av 100 poeng og Xbox 360-versjonen 77,36 % og 77 av 100 poeng.
## Referanser

## Eksterne lenker
*
Nortind

**Nortind** er organisasjonen som utdanner internasjonale tindevegledere i Norge. Dette er en del av det Internasjonale Tindeveglederforbundet IVBV/UIAGM

## Eksterne lenker
* Nortinds hjemmeside
Paris–Nice 2007

**[[Paris-Nice]] 2007** pågikk fra den 11. til den 18. mars 2007 og markerte starten på UCI ProTour 2007. Etter mye frem og tilbake ble det klart at alle ProTour-lagene stilte til start i Paris den 11. mars. Selv om løpet stod på ProTour-kalenderen hadde det ikke ProTour-lisens.

160 ryttere var påmeldt. I tillegg til ProTour-lagene, stilte også Astana Team fra Sveits og franske Agritubel

Alberto Contador fra Discovery Channel tok hjem sammenlagtseieren, samt ungdomstrøya. Han var kun den andre spanjolen i historien til å vinne Paris-Nice, etter at Miguel Indurain vant løpet i 1989 og 1990.

Franco Pellizotti vant poengtrøya, mens hjemmeyndlingen Thomas Voeckler sikret seg klatretrøya. Caisse d'Epargne vant lagkonkurransen, mens Discovery Channel tok flest etappeseire med sine 3.

## Etapper
### Prolog: Issy les Moulineaux, 4.7 km (tempo)
11-03-2007

### 1. etappe: Cloyes sur le Loir-Buzançais, 186 km
12-03-2007

### 2. etappe: Vatan-Limoges, 177 km
13-03-2007

### 3 etappe: Limoges-Maurs, 215.5 km
14-03-2007

### 4. etappe: Maurs-Mende, 169.5 km
15-03-2007

### 5 etappe: Sorgues-Manosque, 178 km
16-03-2007

### 6 etappe: Brignoles-Cannes, 200 km
17-03-2007 

### 7 etappe: Nice, 129.5 km
18-03-2007

## Sammenlagt

## Poengtrøya

## Klatretrøya

## Ungdomstrøya

## Lagkonkurransen

## Se også

Paris-Nice
UCI ProTour 2007

## Kilder
*Race website/ Paris-Nice offisielle hjemmeside
*UCI ProTour-Cycling/ UCI ProTours offisielle hjemmeside
The Mystery of Time and Space

***The Mystery Of Time And Space*** (ofte forkortet til ***MOTAS***) er et internettbasert videospill av type Room escape-sjangeren som ble skapt i 2001.

I spillet må brukeren åpne dører ved hjelp av å finne skjulte gjenstander og skjulte beskjeder, samt at han/hun må løse gåter. Da spillet ble lansert på nettet for første gang bestod det kun av ett rom. I ettertid har det blitt tilføyd stadig flere rom og pr. mai 2008 inneholder spillet 20 rom man må komme seg gjennom før man er endelig ute.

MOTAS regnes av mange som det første spillet i denne sjangeren, og det spillet som gjorde denne spillsjangeren populær.
Stephen Maguire

**Stephen Maguire** (født 1981) er en skotsk profesjonell snookerspiller.

Maguire ble profesjonell i 1998 og vant i 2004 European Open da han var rangert som nummer 41 i verden. I finalen slo han Jimmy White 9&ndash;3. I 2004 vant han UK Championship etter en klar 10&ndash;1 seier over David Gray. På veien mot finalen slo han blant andre Ronnie O'Sullivan, som da var rangert som nummer én i verden. 

Før VM i 2005 var han foreløpig rangert som nummer to i verden, bak O'Sullivan. I første runde møtte de to presumptivt beste spillerne hverandre og kampen ble så jevn som man kunne forvente. Til slutt var det O'Sullivan som vant med 10&ndash;9. Etter denne sesongen var Maguire rangert som nummer tre i verden, som er hans beste ranking i karrieren.

Maguire har gjort et maksimum break i 2000 og et under semifinalen i China Open 2008 mot Ryan Day.  Foran sesongen 2007/2008 er han rangert som nummer ti. Denne sesongen vant han Northern Ireland Trophy etter 9&ndash;5 seier over Fergal O'Brien i finalen. Dette var hans tredje seier i en rankingturnering. I den påfølgende turneringen, UK Championship, kom han igjen til finalen, men tapte 2&ndash;9 for Ronnie O'Sullivan. Han kom for tredje gang i løpet av sesongen til finalen i en rankingturnering i China Open. Her sikret han seg sin andre seier for sesongen med 9&ndash;8 over Shaun Murphy.

På grunn av problemer med nakken har Maguire legeærklæring på at han ikke kan spille med sløyfe, som normalt er et krav for å kunne delta i snookerturneringene. Han spiller derfor med skjorten åpen i halsen.

## Referanser

## Eksterne lenker
* 
*
Rolf Larsen

**Rolf Larsen** er navnet til flere personer:

*Rolf Larsen (vektløfter) (født 1948)
*Rolf Larsen (forfatter) (1948&ndash;2002), fra Bergen
Sven Lundestad

**Sven Lundestad** (født 15. januar 1950) er en norsk gitarist som i 1997 ble landets første professor i klassisk gitar ved Norges musikkhøgskole.

Lundestad er fra Greåker i Sarpsborg. Etter at han i april 1974 ble den første som debuterte i Universitetets Aula på klassisk gitar i Norge, uttalte Reimar Riefling at han var «kosmopolitisk». Han spilte deriblant den Fartein Valen-lignende «3 utkast», på engelsk utgitt som «Three inventions», som Halvor Haug hadde tilegnet debutanten. 
I februar 1975 var han i semifinalen i nordisk med ni andre, deriblant Erik Stenstadvold, som hadde debutert like etter Lundestad.

I samarbeid med NRK hadde han på 1980-tallet undervisningsprogrammer i gitarspill, og i den forbindelse ga han ut en rekke bøker under tittelen *Spill gitar!*.  I hjembyen har han siden 1980 arrangert Norsk Gitarfestival, men den ble nedlagt i 2007, i 2008 var Lundestad med i Bergen Gitarfestival.
 
En av hans viktigste konserter var da han spilte alene i Wigmore Hall London i 1983.  I gruppa *The Norwegian Guitar Duo*' med Geir-Otto Nilsson var han i Wigmore Hall den 27. februar 1987 og ga ut plate i 1988.  På eget plateselskap *Okapi Records* i Fredrikstad har han utgitt plater. I 1996 fikk fem stjerner og ble kalt «kosmopolitisk» av riksavisen VG.

Sven Lundestad er far til Alexandra Bråten som sang i Draumir. Gitaristen  Nils Petter Nyrén er hans fetter.

## Bibliografi
* Sven Lundestad, *Lette melodier for klassisk gitarspill* 1971 
* Sven Lundestad, *Preludios Americanos* (LP, VEPS Forlag 2, 1980)
* Sven Lundestad og Geir-Otto Nilsson, *Music for Two Guitars from the 20th Century* (VEPS Forlag 6, 1983)
* 
* Sven Lundestad, *Guitar recital* (VEPS Forlag 8, 1987)
* Sven Lundestad og Geir-Otto Nilsson, *Bach* (VEPS Forlag 22, 1988)
* Sven Lundestad, *Klassisk gitar*. CD og lærebok med kassett eller cd i flere opplag, sist i 2003
* 
* *Rendez-vous* (Okapi Records, 1996).  Blant annet Ulrik Neumanns «Love Waltz»,  Astor Piazzollas  «La Muerte del Angel», folkesang av Yuquijiro Yocohs, Adrion Patinos  «Nevanda Esta».
* 
* *Seven* (Okapi Records, 2010). Syv sonater av Bach, Scarlatti, Albeniz, Paganini og Marcussen.

## Referanser


## Eksterne lenker
* 30 år som gitarist (ballade.no) 
* myspace/svenlundestad
Sønner av Norge (TV-program 2003)

***Sønner av Norge*** var en norsk reality-tv-serie som gikk på NRK1 i 2003. Espen Thoresen var programleder. I denne serien var ti tenåringer plukket ut for å representere sin generasjon. I episode to skulle seerne stemme over hvilke fem som skulle gå videre for å "redde sin generasjons tapte ære". Etter direktesendingen skulle de fem utvalgte kjempe sammen, og ikke mot hverandre. Her fikk de ulike oppgaver som alle var basert på fakta eller uttalelser fra folk med myndighet. Ungdommenes mål ble å bevise at alt slett ikke var så mye bedre før, og at dagens unge også duger. Programmet gikk på mandagskvelder.

Premieren ble sett av 478 000.

Alle deltakerne var mellom 17 og 18 år gamle. Rundt 1500 søkte om å få bli med.

## Deltakere
*Silje Eilertsen
*June-Anita Granberg
*Carl Iversen
*Geir Kristian Vervik
*Ane Wadd
*Ari Krohn Berle
*Stefan Utland Glasø
*Liv Arntine Skjoldmo
*Øystein Rikheim Sundelin
*Matilda von Sydow

## Referanser


## Eksterne lenker
*
Per Hilleren

**Per Hilleren** (1906&ndash;1994) var en norsk forfatter og predikant. 

Hilleren ga ut om lag 50 bøker fra debuten i 1928 med *Kveldssol. Eit prosadikt*. Ofte er kampen mellom det lyse og det mørke tema. Mange bøker er gitt ut i flere opplag og på flere språk. Gjennombruddet kom i 1939 med romanen *Gull og kjærlighet* som var et oppgjør med Hitler og nazismen. De fleste utgivelsene til Hilleren har vært i romanform, men han har også gitt ut novellesamlingen *Medan heggen blømer*, og noen av foredragene hans kom i bokform i *Tid og rødmer*.

Hillerens verker har en kristen grunntone. Religiøse brytninger i enkeltmennesket og bygdesamfunnet er viktige temaer. Man finner også naturskildringer i bøkene hans. *Rachel* fra 1959 er en roman fra det nye Israel. Romanen *Det blåser på heia* fra 1947, skildrer vekkelsene på Vegårshei i siste halvdel av 1800-tallet. Den selvbiografiske *Minneskog* forteller om hans liv og virke som forfatter og forkynner. Han har også skrevet bøker for barn.

## Referanser
Korporativisme

**Korporativisme** (fra det latin *corpus*, «legeme», i overført betydning «organisasjon») betydde opprinnelig et system der de politiske organene ble sammensatt av utsendinger fra organisasjoner, laug, yrkesgrupper og næringsveier i stedet for valg ved alminnelig stemmerett. Historisk kan begrepet føres tilbake til både stenderstaten og de yrkes- og næringsorganisasjonene som kjøpmenn og håndverkere etablerte fra 1100-tallet av. 

Det er to hovedformer for korporativisme, kalt statskorporativisme og samfunnskorporativisme, den ene er totalitær, den andre mer demokratisk og der korporativismen supplerer, snarere enn erstatter demokratiske valg. 

Denne første formen ble brukt i det fascistiske Italia. Det var et diktatorisk styringssystem der de korporative institusjonenes viktigste oppgave var å disiplinere medlemsmassene, særlig innen fagbevegelsen og arbeidslivets organisasjoner. Staten skulle selv være en stram korporasjon, med vekt på enhet, disiplin og samarbeid. Det var først og fremst en styringsmodell for tysk og italiensk fascisme i mellomkrigstiden, men er også kjent fra søramerikanske land i perioder etter andre verdenskrig.  Den historiske koblingen til fascismen gjorde at korporatismebegrepet lenge var politisk belastet og vanskelig kunne brukes i andre sammenhenger. 

På 1970-tallet fikk korporativismebegrepet ny utbredelse, men nå knyttet til en mer liberal og pluralistisk variant. Den liberale korporativismen betyr at et mangfold av interesseorganisasjoner deltar på ulike plan i offentlige råd og vedtaksorganer. Denne formen er ikke opprettet gjennom autoritært eller totalitært dekret, men er snarere vokst fram gjennom frivillig deltagelse, gjennom krav nedenfra eller invitasjon ovenfra. 

Myndighetenes framstøt for å trekke organisasjonene inn i beslutningene kan sammenfattes under følgende grunnmotiver: 

* Utvide kunnskapsgrunnlaget for offentlig politikk

* Gi statsinngrep legitimitet ved at de berørte partene gjøres medansvarlige

* Bringe sosiale spenninger under kontroll

* Delegere arbeidsoppgaver til eksterne organer etter hvert som staten utvider sitt arbeidsområde

De skandinaviske land, altså Norge, Sverige og Danmark, samt det mellomeuropeiske landet Østerrike, har ofte blitt trukket fram som land der korporative innslag i statsforvaltningen er særlig framtredende. Årsaker til korporativisme finner man først og fremst i statsvitenskapelig litteratur. 

## Se også
* Den nordiske modellen
Kast

**Kast** er et norrønt ord som utøvelsen av å kaste noe (gjerne en gjenstand), som regel utfor et stup. Mange stedsnavn har kast som navneending, fordi plassen ble forbundet med å kaste noe utfor der, ofte tømmer som ble kastet utfor et stup for å rulle ned mot ei elv, for der å bli fløtt videre til en oppsamlingsplass. Et eksempel er Hvervenkastet, ved den sørlige avkjøringen fra E16 inn til Hønefoss. Kast har imidlertid flere betydninger:

## Musikk
* *[[Kast alle papirene]]*, et musikkalbum av den norske popgruppa deLillos.
* *[[Kast en skilling opp i hatten]]*, en norsk slager gjort kjent av Freddy Kristoffersen.
* *[[Bra kast]]*, et musikkalbum utgitt av Geitungen i 2005.

## Ordtak
*Å kaste sten i glasshus, et ordtak som beskriver at man ikke skal kritisere andre for ting man gjør selv.

## Sjargong
* Sjargong for å kle på seg raskt, «å *kaste* på seg en jakke».
* Sjargong for å forklare f.eks. forbrukssamfunnet, «bruk-og-*kast*-mentalitet».
* Sjargong for å møte en utfordring, eller å iverksette noe, «å gi seg i *kast* med».
* Sjargong for å falle hardt, å gjøre «et rundkast», eller å falle/rulle «*kast* i *kast*».
* Sjargong for alternativ bevegelse: «Å gjøre et *kast* med nakken».

## Spill
* Kast Grisene, et terningspill med små grisefigurer som terninger. 
* Kortspill, blant annet poker: En spiller velger å ikke spille kortene sine og «kaster seg».

## Sport
* Innen friidrett deles øvelsene i hopp, løp og **kast**, der kastøvelsene er:
** Diskoskast
** Sleggekast
** Spydkast
** Kulestøt
** Vektkast
* Kampsport: Teknikker der man får motstanderen ut av balanse og gjerne fallende mot golvet, man «utfører et kast».

## Steinkast
* Steinkast er opprinnelig et norrønt lengdemål, men ordet brukes i dag helst som sjargong for betydningen av noe eller noen som er «*et lite stykke unna*».
**Kaste smutt, en spesiell måte å kaste stein på vann slik at den spretter, også kalt *kaste flyndre* og *kaste fiskesprett*.
**Varp, haug med stein eller pinner som er kastet sammen som et minnesmerke.
**En kastestein er en stor, markant stein, som dekkes av mindre stein, ikke ulikt den gamle skikken med å kaste stein på et Varp, med håp om hell og lykke. En kjent kastestein ligger i tilknytning til Ole Høilands hule i Lillomarka. Det sies at et steinkast på denne steinen kan gi hell og lykke og kanskje gi noe av Høilands ransutbytte. 

## Tradisjon
* «Kast etter kyrkja», eller *Trollkast*, et utbredt motiv fra vandresagn.
* Folklore: Et kast kan være et annet ord for et varp.
* Håndarbeidet strikking: En strikketeknikk der man vil ha et hull i strikkemønsteret, «å ta et *kast* på (strikke)pinnen».
* Dans: Å hoppe med vending, «danseren gjorde noen veldige *kast*» / et «hallingkast».

## Vitenskap og teknologi
* Kast (mekanikk), hvor mye noe roterende avviker (i avstand) fra rotasjon om en ideell akse
** Total kast, hvor ujevnt en roterende del (eksempelvis en aksling) roterer om en fast akse

## Se også
*Kaste

## Referanser
Lars Vågberg

**Lars Magnus Vågberg** (født 30. juni 1967 i Sollefteå, Sverige) er en tidligere curlingspiller som har vunnet medaljer i både EM og OL. Vågberg er opprinnelig svensk, men giftet seg med curlingspiller Pål Trulsens tvillingsøster og ble norsk statsborger. Videre er han historisk for å ha vunnet EM for både Norge og Sverige.

Vågberg har i tillegg til sin curlingkarriere også jobbet som lærer.

## Referanser


## Eksterne lenker
*
José Ivo Lorscheiter

**José Ivo Lorscheiter** (født 7. desember 1927 i São José do Hortêncio i Brasil, død 5. mars 2007 i Santa Maria i Brasil) var en brasiliansk, katolsk biskop som ble kjent på grunn av sin kritikk mot det brasilianske militærdiktaturet.
## Liv og virke
Ivo Lorscheiter stammet fra en enkel og tysk religiøs innvandrerfamilie. Han ble presteviet i Roma den 20. desember 1952. Tilbake i Brasil underviste han først på juniorseminar og etterpå som professor. I 1965 ble han utnevnt til hjelpebiskop i Porto Alegre. Fra 1974 til han trakk seg tilbake i 2004 var han biskop i Santa Maria. 1971–1979 var han sekretær for den brasilianske biskopenes konferanse og 1979–1986 dens president.

Under militærdiktaturet fra 1964 til 1985 fordømte han flere ganger menneskerettsovertredelser. Han støttet også frigjøringsteologien og kom i konflikt med Vatikanet.

Han døde etter lang tids sykdom, 79 år gammel.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Carlo Chiarlo (1881-1964) *1928
* Kardinal Alfredo Vicente Scherer (1903-1996) *1947
* Erkebiskop *José Ivo Lorscheiter* (1927-2007) *1966

## Referanser
Lørdag (roman)

***Lørdag*** er en roman av den engelske forfatteren Ian McEwan. Den utkom på forlaget Jonathan Cape i London i 2005 med tittelen ***Saturday***, og var McEwans åttende roman. En norsk oversettelse ved Halvor Kristiansen kom ut på Gyldendal samme år. Den norske utgaven er på 270 sider.

## Handling
Historia er fortalt i tredje person, men med en gjennomført personsynsvinkel. Hovedpersonen Henry Perowne er nevrokirurg ved et offentlig sykehus i London. Han bor sammen med kona Rosalynd og den sytten år gamle sønnen Theo i en romslig leilighet i den mest fasjonable delen av strøket Fitzrovia i det sentrale London. På nåtidsplanet spenner historia over et tidsrom på ett døgn, fra han står og ser ut av soveromsvinduet på den nattstille byen tidlig på morgenen 15. februar 2003, til han kommer hjem fra en større operasjon ett døgn seinere. 

Romanens korte historietid tillater både lange tilbakeblikk på hovedpersonens tidligere liv, så vel som et adstadig tempo på nåtidsplanet. En kjøretur gjennom Londons gater berettes i detalj; det samme gjør en squashkamp mot kollegaen Strauss. Ikke minst dveles det ved ulike nevrokirurgiske inngrep både i fortid og nåtid – McEwan besøkte over en periode på to år bl.a. National Hospital of Neurology and Neurosurgery for å sette seg inn i faget.

15. februar 2003 var ikke en helt vanlig dag i London – det var dagen da de store demonstrasjonene mot den tilstundende Irak-krigen gikk av stabelen i Hyde Park. Disse danner et politisk bakteppe for handlinga, idet ingen av romanpersonene kan la være å ta stilling til hvilke former kampen mot internasjonal terrorisme bør ta. Sjøl er Perowne en tviler; vennskapet med en iraker som har lidd under Saddam Husseins terrorregime har gjort han tilbøyelig til å gi Tony Blair rett i at regimet må fjernes. Her møter han heftig motbør fra dattera Daisy, som har deltatt i demonstrasjonene. På den andre sida synes han at amerikaneren Strauss har et altfor enkelt syn på nødvendigheten av å gå til krig.

De demonstrerende folkemengdene i Londons gater denne dagen får også en mer håndfast virkning på Perownes liv. En misforståelse på grunn av omdirigering av trafikken fører til en kollisjon med kjeltringen Baxter. I den etterfølgende diskusjonen om skyldsspørsmålet føler Baxter at han har tapt ansikt, og det får uante konsekvenser. Det viser seg at Baxter lider av den for nevrokirurgen Perowne velkjente Huntingtons sykdom, noe som gjør han til et totalt uberegnelig menneske. Når han seinere på kvelden oppsøker Perowne og familien i leiligheten for å ta hevn, får den vellykka legen som tror seg å ha kontroll på tilværelsen, erfare hvor kort avstanden er mellom orden og kaos.
Saturday

* *[[Lørdag (roman)|Saturday]]* (*Lørdag*), Ian McEwan-roman
* ''Saturday, Ocean Colour Scene-album
* «Saturday», Basshunter-sang
Uddevallabroen

**Uddevallabroen** (svensk: *Uddevallabron*) er en skråstagbro over Sunningesund/Byfjorden i Uddevalla i Sverige. Broen er en del av parsellen Sunningeleden, som igjen er en del av motorveien E6. Den er Sveriges femte lengste veibro etter Ølandsbroen, Øresundsbroen, Sundsvallsbron og Högakustenbron. Den er også den lengste på E6 i Sverige og Norge. Lengden er 1712 m og hovedspennet er 414 m. De to hovedtårnene er 149 m høye. Brobanen har av fire kjørebaner, to for hver kjøreretning. Totalbredden er 27 meter, inkludert midtrabatt. Broen ble påbegynt i 1997 og åpnet for trafikk i mai 2000.

## Grunnforholdene
De geologiske forutsetningene varierer ganske mye på stedet. Det er fundamentert både med direkte fundamentering, betongpeler, stålkjernepeler og stålrørspeler opp til 80 meters lengde for fundamentene.

## Overbygningen
Broen består av tilfartsbro på hver side og skråkabeldel i midten. Tilfartsbroene består av to atskilte tverrsnitt, hver bygd opp som en lukket stålkasse med plass-støpt dekke i betong. Tilfartsbroene hviler på pilarer.

Hovedspennet består av stålseksjoner, og er et åpent bjelketverrsnitt med hovedbjelker og tverrbjelker. Hoveddelen ble bygd etter «fritt frambygg»-prinsippet. Ferdige stålseksjoner ble løftet direkte opp fra båt ved hjelp av en pongtongkran. Videre ble seksjonene sammensveist og strammet opp fortløpende fra begge sider av tårnene. Veidekket består av plasstøpt betong.

## Tårnene

Tårnene har en diamantlignenede fasong. De er plasstøpt ved hjelp av klatreforskaling. Det er benyttet finér bordforskaling, resultatet har blitt en jevn og fin overflate på betongen.

I tårntoppen er alle kablene innfestet med prefabrikkerte stålforankringer. Det er innebygd trapp på hver side av de to tårnene og heis i ett av dem. Dette for å gjøre nødvendige inspeksjoner av tekniske installasjoner.

## Problem med is og vind
Uddevallabroen har to parallelle løp med kabler, én på hver ytterkant av broen. Om vinteren kan is løsne fra kablene og falle ned på veibanen. Dette har ført til at broen har måttet stenge for trafikk. Det svenske Trafikverket har prøvd ut ulike metoder for å løse dette. Det har blant annet vært forsøkt med å blåse varmluft mellom kablene og plasthysen som beskytter kablene. Men dette blir ikke lenger gjennomført, da det har vist seg at varmetapet ble for stort under innblåsingen.

Denne ulempen oppstår også for en del andre broer som for eksempel Storebeltbroen og en del hengebroer i Canada og USA.

Det er også problemer med vind. Broen må stenges flere ganger per år, og oftere er det restriksjoner mot visse kjøretøyer. Det er fjernstyrte bommer og skilter, og som omkjøring brukes gamle E6 gjennom Uddevalla, som 12 km lengre.

## Belysning
En del av broens særegenheter er belysningen. Det er plassert flysikringslys øverst i glasspyramidene i de to tårnene. Tårnene har blant annet en krum fasong på innsiden. Lyskastere sender lys på flaten, og lyset spres utover hele innsiden av de store tårnene.

## Referanser


## Eksterne lenker
*
Syntetismen

**Syntetisme** i billedkunsten er å skape en syntese av sine uttrykk av den ytre og indre virkelighet. De skulle uttrykke de opprinnelige og barnlige følelsene som bretagnerne (mennesker fra Bretagne, Frankrike) hadde.  Det som karakteriserer syntetismen var store rene fargeflater og kraftige sorte konturer. Og fargene som ble brukt skulle ikke fortelle om den ytre natur men om den indre opplevelsen. 

Paul Gauguin blir forbundet med denne ismen. Han klarte å gi syntetismen et fortettet og meningsfullt uttrykk. Han ville bli som menneskene han malte, han ville at kunst og liv skulle bli ett. Han flyttet fra kultur og sivilisasjon til områder i Stillehavet som han betraktet som  urørt.
Fagdidaktikk

**Fagdidaktikk** er konkretiseringen av didaktikken (vitenskapen om læring og undervisning) for et bestemt fag eller en gruppe av fag. Fagdidaktikken står dermed i snittflaten mellom pedagogikk og de ulike fagene, og den skiller seg fra generell didaktikk og pedagogikk ved at den er sterkt knyttet til de enkelte fagene. I Norge undervises det i de ulike fagdidaktikkene i tilknytning til lærerutdanningene og i praktisk-pedagogisk utdanning. Noen av fagdidaktikkene har også vokst fram som egne og selvstendige forskningsfelt. Et eksempel er matematikkdidaktikk som en kan studere på master og doktorgradsnivå ved flere universiteter og høgskoler.
Godwin Obasi

**Godwin Patrick Olu Obasi** (født 24. desember 1933 i Ogori, Nigeria, død­ 3. mars 2007 i Abuja, Nigeria) var generalsekretær i Verdens meteorologiorganisasjon (WMO) fra 1984 til 2003.

Obasi hadde utdannelse i matematikk og fysikk fra Canada. Han tok doktorgraden i meteorologi ved Massachusetts Institute of Technology i USA i 1963. For avhandlinga fikk han Rossby-prisen. Han arbeidde ved det nigerianske meteorologiske instituttet noen år, og deretter ved Universitetet i Nairobi. I 1978 flytta han til Genève for å overta stillinga som leder av opplæringsavdelinga i WMO. 

På verdensmeteorologikongressen i 1983 blei han valgt til generalsekretær med tiltredelse 1. januar 1984. Han blei gjenvalgt fire ganger og blei til slutt utnevnt til generalsekretær emeritus. 

Hans spesialfelt innen forskning var atmosfærisk dynamikk med hovedvekt på den vestafrikanske monsunen.

Obasi var leder for WMO i en periode da globale klimaendringer blei et aktuelt tema. Han var sentral i forhandlingene rundt flere internasjonale klimaavtaler og ved etableringa av FNs klimapanel.

## Referanser


## Kilder
* «In memory of former the WMO Secretary-General Professor Godwin Patrick Olu Obasi», på nettstedet Diva International; besøkt 10. oktober 2015
Geilenkirchen

**Geilenkirchen** er en by i Kreis Heinsberg i den tyske delstaten Nordrhein-Westfalen. Byen ligger 20 km nord for Aachen ved grensa til Nederland på bredden av elva Wurm. 1. april 2006 hadde den 28.723 innbyggere. Byen gir navn til NATOs flyplass 
NATO Air Base Geilenkirchen, som er base for AWACS. Disse opereres av multinasjonale mannskaper fra femten land: Belgia, Canada, Danmark, Hellas, Italia, Luxembourg, Nederland, Norge, Polen, Portugal, Spania, Tyrkia, Tyskland, Ungarn og USA. 

## Bilder

Fil:Konrad-adenauer-str.jpg|Utsikt over Konrad-Adenauer-Straße
Fil:67 Rathaus Altbau, Markt 9, (Geilenkirchen).jpg|Rådhuset
Fil:Sankt Maria Himmelfahrt.jpg|St. Marias himmelfart-kirken
Fil:Burg trips.jpg|Trips slott


## Referanser


## Eksterne lenker
* 
* Geilenkirchen, andre verdenskrig 
* Hjemmeside NATO AWACS
Thor (satellitt)

**Thor** er navnet på flere satellitter som eies av Telenor Satellite Broadcasting, som i 2023 ble kjøpt opp av Space Norway.

## Liste over satellitter
* Thor I
** Skutt opp av Hughes Space and Communications i august 1990 under navnet Marcopolo 2. Kjøpt av Telenor og navngitt Thor I i 1992.
** Satellitten ble forflyttet til en «søppelbane» i 2003.
* Thor II
** Skutt opp i mai 1997.
** Gikk i geostasjonær bane 0,8° vest.
** Dekket Norden, sentral- og øst-Europa.
** Formidlet analog og digital TV og radio.
** Satellitten er utbrent og flyttet ut til «søppelbane».
* Thor III
** Skutt opp 9. juni 1998.
** Går i geostasjonær bane 0,8° vest.
** Dekket Skandinavia, Øst-Europa og deler av Sentral-Europa inntil den ble erstattet av Thor 7. Fremdeles i drift, men dekker nå Midtøsten.
** Formidler analog og digital tv og radio.
* Thor 5 (II-R)
** Skutt opp 11. februar 2008.
** Går i geostasjonær bane 0,8° vest.
** Dekker Norden, Sentral- og Øst-Europa.
* Thor 6
** Skutt opp 29. oktober 2009
** Går i geostasjonær bane 0,8° vest.
* Thor 7
** Skutt opp 26. april 2015
**  Går i geostasjonær bane 0,8° vest.

## Fremtidig
I september 2025 ble det kjent at Space Norway og Allente hadde inngått en ny, langsiktig avtale om satellittkapasitet til Allentes TV-kunder i Norden. Samarbeidet bygger på satellittene Thor 5, Thor 6 og Thor 7, og videreføres med lanseringen av den nye Thor 8-satellitten i 2028. 

## Referanser


## Eksterne lenker
* Space Norway - THOR satellite fleet
Martin Rypdal

**Martin Wibe Rypdal** (født 19. mai 1980 i Tromsø) er en norsk sprinter som bor og trener i hjembyen.
Han er medlem av klubben IL i BUL Tromsø.

Rypdal er to ganger norsk mester på 100 meter, tre ganger på 60 meter, tre ganger på 200 meter innendørs og tre ganger på 4 x 200 meter stafett. Ved europamesterskapet i Göteborg i 2006 kom han til mellomheatet på 100 meter. I innendørs-EM i Birmingham året etter kom han til semifinalen på 60 meter. Han har en rekke ungdoms- og juniormesterskap.

Hans personlige rekorder er 6,73 på 60 meter (Florø 2007), 10,46 på 100 meter (Oslo 2006) og 21,28 på 200 meter (Piteå 2004).

I yrkeslivet er Rypdal matematiker. Han avla i desember 2008 doktorgraden (Ph.D.) ved Universitetet i Tromsø på avhandlingen *Dynamical and stochastic aspects of self-organized critical behavior in sandpiles*.

## Medaljer i norske mesterskap

## Referanser




## Eksterne lenker
* www.martinrypdal.com
* Doktoravhandlingen
Harald Nygård

**Harald Nygård** (født 1941 på Hetlevik) er en norsk avistegner, portrettmaler og kunstmaler. Han var reportasje- og rettstegner i avisa VG fra 1989 til 2012. Han har også vært benyttet av politietaten Kripos som tegner av fantombilder av ukjente ettersøkte på grunnlag av vitneforklaringer.

Nygård er kjent for en nøktern tegnestil med blyant i sitt arbeid som rettstegner, men lager også kullstiftstegninger. Mot slutten av karrieren som rettstegner brukte Nygård stadig mer tid på maling, i hovedsak vannfarger.

Nygård er far til ukebladtegneren Kristin Nygård og onkel til forfatteren Anne-Pia Nygård.

## Biografi
I 2013 utgav Nygård sin autobiografi «Øyenvitne - 30 år som rettstegner», en bok fortalt til journalist Anders Giæver. Bok tar leseren gjennom rettssakene som har fått mye oppmerksomhet, dokumentert av Nygård. Fotoforbudet fra rettssalene har gjort Nygårds tegninger til det beste visuelle materialet for publikum. Han har han portrettert flere av landets farligste kriminelle og tegnet scener fra en rekke forbløffende forbrytelser. Boken går også innom Nygårds arbeid med fantomtegninger for Kripos i jakten på etterlyste forbrytere. I boken deler Nygård egne opplevelser fra flere av de mest markante kriminalsakene og rettssakene han har fulgt som tegner. Boken gjengir flere av de sentrale tegningene, men også tegnerens egne betraktninger og historier fra møter med tiltalte, ofre, vitner, advokater og pårørende.

## Bibliografi
* 2013: *Øyenvitne - 30 år som rettstegner* Vega Forlag, medforfatter: Anders Giæver ISBN 978-82-8211-359-5

## Referanser


## Eksterne lenker
* Omtale av maleriutstilling 2001
* Harald Nygårds portrett av Henrik Ibsen som ung
Vladimir Gusev

**Vladimir Nikolajevitsj Gusev** (russisk Владимир Николаевич Гусев, født 4. juli 1982) er en russisk profesjonell syklist.

Han startet sin profesjonelle karriere i Team CSC i 2004. To år senere gikk han til Discovery Channel, og da laget ble lagt ned etter 2007-sesongen gikk han til Astana Team.

Han er blitt russisk mester på tempo tre ganger, og vant Belgia rundt i 2007. 

I juli 2008 fikk han sparken fra Astana-laget etter at interne tester viste unormale blodverdier. I juni 2009 fikk han medhold i CAS i at Astana gjorde feil i å sparke han, og at han hadde krav på erstatning.

I mai 2010 skrev han under en kontrakt med Katjusja.
 
## Referanser


## Eksterne lenker
* 
*
Osleidys Menéndez

**Osleidys Menéndez** (født 14. november 1979) er en cubansk kvinnelig friidrettsutøver som konkurrerer i spydkast.

Menéndez er både verdensmester, olympisk mester og verdensrekordinnehaver i spydkast for damer. Hun vant olympisk gull i OL 2004 i Athen, og hun vant også gull i VM i friidrett 2005 i Helsingfors med et kast på 71,70, som er verdensrekord.

## OL-medaljer
*  2004  Athen -  **Gull** i friidrett, spydkast damer  Cuba
*  2000  Sydney -  Bronse i friidrett, spydkast damer  Cuba 
## VM-medaljer
*  VM 2005  Helsingfors -  **Gull** i spydkast damer
*  VM 2001  Edmonton - **Gull** i spydkast damer

## Referanser


## Eksterne lenker
*
Benjamin Jensen

**Benjamin Jensen** (født 1975) er en norsk tidligere friidrettsutøver, og tidligere norsk rekordholder i tikamp. Han har representert Mandal og Halse IL, IK Tjalve og IL Norna-Salhus i sin aktive karriere. Han har vært sportssjef for friidrett ved Wang toppidrett i Oslo

## Resultater

Jensen ble juniorverdensmester i tikamp i 1994, og ble nummer 14 i VM 2001. Han deltok også i Friidretts-VM i 1999 og 2005 og Friidretts-EM (2002), uten å fullføre konkurransene. Videre ble han også nummer tre i Universiaden (World Student Games) i 1999.

Han satte norsk rekord 1. august 1999 på 8160 poeng for følgende serie: 10,86 (100 m), 7,21 (lengde), 13,50 (kule), 1.97 (høyde), 49,54 (400 m), 14,50w (110 m hekk), 43,83 (diskos), 5,30 (stav), 59,01 (spyd), 4:34,84 (1500 m).. Rekorden ble stående i 19 år til den ble slått av Martin Roe.

### Internasjonale mesterskap
* Junior-EM 1993: 4.-plass
* Junior-VM 1994: 1.-plass
* VM 2001: 14.-plass

### Norgesmesterskap

## Referanser

## Eksterne lenker
*
Takrør

**Takrør** er en planteart i grasfamilien, og eneste art i slekten *Phragmites*. Gresset kan bli opptil tre meter høyt. Bladene er brede, og toppen er stor og svart-fiolett.

## Navn
Det norske navnet kommer av at planten har vært brukt som materiale til tak. Det har vært brukt som konstruksjonselement i arkitekturen i Sumer siden ca. 3000 f.Kr.

## Takrørsumper
Takrør vokser ved alle slags vann hvor de gjerne danner rørsumper, men de største bestandene finnes nok knyttet til næringsrike forhold. Takrørskogen er viktig for en del fugler, blant annet enkelte sangere, og pungmeis. Svaler som overnattet i takrørskogen kan ha gitt opphav til troen på at svalene overvintret på bunnen av sjøer. Svaler som døde på nattekvist kan ha styrket denne troen, for det lå da svaler i vannet. Utbredelsen av takrør synes å ha økt i de senere år (etter 1970-årene?). I Østfold er det store takrørskoger nord for Fredrikstad.

## Bruk
Takrør blir som navnet antyder brukt til taktekking. Slike tak kalles halmtak, selv om de ikke er laget av halm. På grunn av det høye silisiumdioksid-innholdet i stenglene, kan slike tak holde seg i mange år før det må skiftes. I Norge har det ikke vært vanlig med slike tak, men de har vært blant de vanligste takkonstruksjonene på landet i Danmark, Tyskland og England.

Rotstokkene til takrør inneholder rikelig med stivelse og sukker. Av den grunn er planten en potensiell matressurs i uår. De kan brukes for å framstille mel.

## Referanser


## Eksterne lenker
*
Grete Randsborg Jenseg

**Grete Kristine Randsborg Jenseg** (1937–2025) var en norsk forfatter, dramatiker, skuespiller og pedagog.

Hun har utgitt en rekke bøker og har fått minst 14 oversettelser til andre språk. Hun mottok som ungdomslitterær forfatter *Statens stipend for eldre fortjente kunstnere*.

## Bibliografi
* 1987: *Bakkestart, Valentino* (Barnebok, Gyldendal)
* 1988: *Frossen fugl* (Ungdomsbok, Gyldendal)
* 1989: *Veien til sommeren, Valentino!* (Barnebok, Gyldendal)
* 1990: *Nesten nær deg* (Ungdomsbok, Gyldendal)
* 1991: *Kjære Ingen!* (Ungdomsbok, Gyldendal)
* 1993: *Engelen Roy* (Barnebok, Gyldendal)
* 1994: *Faren til Lukas* (Barnebok, Tiden)
* 1996: *Det aller fineste* (Barnebok, Cappelen)
* 1997: *Naken. Alltid.* (Ungdomsbok, Gyldendal)
* 1998: *En heks? En heks?* (Billedbok, Cappelen)
* 1998: *Glansbildeballen* (Billedbok, Cappelen)
* 2000: *Den rosa prinsessekjolen* (Barnebok, Gyldendal)
* 2003: *- eller en du elsker* (Ungdomsbok, Gyldendal)
* 2004: *Fabel Jakop og de magiske eggene*(Barnebok, Landsbruksforlaget)
* 2005: *Fabel Jakop og den hersens kjærligheten* (Barnebok, Tun)
* 2006: *Kristin og Sadiq* (Ungdomsbok, Gyldendal)
* 2007: *Fabel Jakop, havet og den lille melketanna* (Barnebok, Cappelen)
* 2011: *Pippi, snart tretten* (Barnebok, Cappelen Damm)

## Som skuespiller
* 1980: *[[Den som henger i en tråd]]* som Olga
* 1979: *[[Jul i Skomakergata]]* som Fru Frantzen

## Referanser


## Eksterne lenker
* 
* 
*  Grete Randsborg Jenseg i *Forfatterkatalogen* på Norsk Forfattersentrum
*  Gyldendal.no 
*  Grete Randsborg Jenseg  hos Norske Dramatikeres Forbund
Turn under Sommer-OL 1908

**Turn under Sommer-OL 1908** ble arrangert fra 14. til 16. juli på White City Stadium i London. 

Turn var med for fjerde gang på det olympiske programmet Sommer-OL 1908 i London. Det deltok 326 utøvere fra 14 nasjoner, kun menn. Det ble konkurrert om to olympiske titler i mangekamp, én individuell og en lagkamp.

## Medaljefordeling

## Resultater
### Mangekamp

*14. og 15. juli 1908
*96 utøvere fra elleve nasjoner deltok

### Mangekamp lagkonkurranse
*14. til 16. juli 1908
*Åtte lag med tilsammen 253 utøvere deltok. Et lag besto av mellom 16 og 40 turnere. 

## Eksterne lenker
* Artistic Gymnastics at the 1908 Summer Olympics hos olympedia.org
Morgan Instrument Norge

**Morgan Instrument Norge AS** er per 2015 Norges eneste større gitarprodusent. Selskapet ble stiftet av Karl Morgan Johnsen i 1982, og er i dag grossist og totalleverandør av PA, lydutstyr og musikkinstrumenter. Morgan Instrument har vært blant Norges mest solgte produkter i sin kategori i mange år. Firmaet hjelper i tillegg til med alle typer lydinstallasjoner for studio og scene. Morgan holder til på Stathelle i Bamble i Telemark.

Morgan Instrument leverer mellom 15 og 20&nbsp;000 gitarer hvert år. Morgan har også bygget signaturgitarer til Steinar Albrigtsen og Unni Wilhelmsen.

Gitarmakeren Karl Morgan Johnsen ønsket å skape noe unikt som gav ham sjansen til å konkurrere med utenlandske produsenter, og har etter hvert fokusert på norsk treverk, og spesielt et skogområde med gran av høy kvalitet i Nord-Trøndelag. I 2013 hadde han med seg en gitar til Larvik Gitarfestival som i sin helhet var laget av norsk tre, med lokk av gran, og andre deler av bjørk, og hans ønske om å satse på lokalt treverk har vært sett på som svært positivt av Regnskogfondet.

## Referanser


## Eksterne lenker
* Morgan Instrument Norge AS